Poulsbo

Poulsbo (kiejtése: pɔːlzboʊ) az Amerikai Egyesült Államok északnyugati részén, Washington állam Kitsap megyéjében elhelyezkedő város. A 2010. évi népszámlálási adatok alapján 9200 lakosa van. Történet A térség első lakói a suquamish indiánok voltak, akik a településnek több nevet is adtak; ezek egyike a „tcu-tcu-lats”, melynek jelentése „a juharfák otthona”. Indián falvak már ötezer éve is léteztek a régióban; ezek egyike „ho-CHEEB”. Poulsbót az 1880-as években alapította Jørgen Eliason norvég bevándorló; a skandináv országokkal való hasonlóság miatt kezdetben számos észak-európai élt itt. 1886-ban I.B. Moe javasolta egy postahivatal létrehozását; a település nevének norvég Haldenre utalva a „Paulsbo” („Paul lakhelye”) formát javasolta, azonban kézírásának félreolvasása miatt a hatóságok azt Poulsbóként értelmezték. Poulsbo 1907. december 18-án kapott városi rangot. A második világháborúig a város elsődleges nyelve a norvég volt, azonban a háború során a haditengerészet a bremertoni hajógyár dolgozóit itt szállásolta el. A népesség három év alatt megháromszorozódott, és az angolul beszélők kerültek többségbe. 1975. október 22-én, a bevándorlók letelepedésének 150. évfordulóján V. Olaf norvég király a városba látogatott. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 9200 lakója, 3883 háztartása és 2310 családja volt. A népsűrűség 749,8 fő/km2. A lakóegységek száma 4115, sűrűségük 335,4 db/km2. A lakosok 82,9%-a fehér, 1,1%-a afroamerikai, 0,9%-a indián, 5,7%-a ázsiai, 0,3%-a a Csendes-óceáni szigetekről származik, 3,6%-a egyéb, 5,4%-a pedig kettő vagy több etnikumú. A spanyol vagy latino származásúak aránya 9,2% ( ) A háztartások 30,8%-ában élt 18 évnél fiatalabb. 61% házas, 11,4% egyedülálló nő, 3,2% egyedülálló férfi, 40,5% pedig nem család. 34,7% egyedül élt; 17,4%-uk 65 éves vagy idősebb. Egy háztartásban átlagosan 2,3 személy élt; a családok átlagmérete 2,92 fő. A medián életkor 40,7 év volt. A város lakóinak 23,8%-a 18 évesnél fiatalabb, 7,8% 18 és 24 év közötti, 24,7%-uk 25 és 44 év közötti, 24,5%-uk 45 és 64 év közötti, 19,4%-uk pedig 65 éves vagy idősebb. A lakosok 45,3%-a férfi, 54,7%-a pedig nő. Norseman A Norseman egy 3,7 méter magasságú szobor, amelyet Mark Gale készített. A 25 ezer dolláros alkotást a Bjorgen Beautification Fund finanszírozta. A nagyközönség a szobrot 2012. november 23-án láthatta először. A kettő mázsa betonacélból és 2,3 tonna cementből készült alkotás talapzatán a „Velkommen til Poulsbo” felirat olvasható. Nevezetes személyek Aaron Sele, MLB-játékos Harland Svare, NFL-játékos és -edző James W. Douglass, író Jason Everman, a Nirvana egykori tagja, katona Margaret Olofsson Bergman, szövőmester Richard F. Gordon, asztronauta Ryan Villopoto, motorversenyző Scott Shipley, olimpikon kenus Testvérvárosok A település testvérvárosai: Namsos, Norvégia Halden, Norvégia Jegyzetek Fordítás Ez a szócikk részben vagy egészben a Poulsbo, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap (angolul)